# Derbi Antorcha

La Derbi Antorcha fou un model de ciclomotor fabricat per Derbi entre 1965 i 1983. Al llarg de la seva vida comercial se'n produïren nombroses versions, totes elles amb les mateixes característiques generals: motor de dos temps monocilíndric refrigerat per aire de 49 cc (amb engegada a pedal i una velocitat màxima de 40 km/h), bastidor de xapa autoportant, frens de tambor i amortidors de forquilla convencional davant i telescòpics darrere. L'Antorcha s'exportà arreu del món i en total se'n varen vendre més de mig milió d'unitats, esdevenint la principal font de beneficis per a Derbi durant molt de temps.
Malgrat que el seu nom comercial era «Antorcha», durant les dècades de 1960 i 1970 era coneguda popularment als Països Catalans com a Derbi Paleta, malnom inicialment despectiu i actualment afectuós que li venia de la gran acceptació que tenia entre els operaris del ram de la construcció. S'ha dit que la Derbi Paleta fou un autèntic fenomen antropològic i va contribuir a motoritzar les classes populars durant aquells anys, ja que els possibilitava una certa mobilitat geogràfica a baix cost en uns moments de gran creixement urbanístic (especialment a la costa catalana, a causa del boom turístic i l'arribada en massa d'immigrants espanyols).

## Història
### Antecedents: Derbi 65 (1960) i Derbi 49 (1961)

A començaments de la dècada de 1960, l'aparició del Seat 600 va provocar una forta davallada en la venda de motocicletes d'alta cilindrada, motiu pel qual Derbi decidí d'abandonar aquest sector de mercat i centrar-se gairebé exclusivament en la fabricació de models equipats amb motors d'entre 49 i 75 cc.
Inicialment, Derbi reconvertí el seu reeixit model de 98 cc a 74, una cilindrada aleshores encara inclosa dins la categoria de ciclomotor o velomotor, per a la qual no calia permís de conduir. Més endavant, l'empresa va desenvolupar un motor nou de trinca, inspirat en el Sachs alemany de 47 cc (passat a 65), que muntà per primer cop a la Derbi 65, presentada a la Fira de Mostres de Barcelona de 1960. Més que de velomotor, la Derbi 65 tenia aparença i comportament de motocicleta, sensació augmentada pel fet de tenir el selector de velocitats al peu. El nou motor -una còpia gairebé total del Sachs- disposava d'un canvi de tres velocitats i lliurava una potència de 3,5 CV a 5.000 rpm, amb una velocitat màxima de 70 km/h. El bastidor era del tipus monobiga o "espina de peix" en xapa estampada, autoportant (amb el motor penjat).
La Derbi 65 fou l'embrió de la futura Antorcha, especialment des que el 1961 se li rebaixà la cilindrada a 49 cc per tal d'ajustar-la a la nova normativa legal espanyola sobre ciclomotors, promulgada el maig d'aquell any (la nova reglamentació redefinia com a ciclomotor tot aquell vehicle de dues rodes que no sobrepassés els 50 cc). Anomenat Derbi 49, aquell nou ciclomotor fou produït en diverses versions per Derbi, començant per la Sport i la Gran Sport; totes dues anaven equipades amb un motor de 48,7 cc que oferia 1,5 CV a 5.000 rpm, frens de tambor, pedals i caixa de canvis hidràulica de 3 velocitats, diferenciant-se estèticament de la blava Derbi 65 pel característic color vermell que va adoptar. Fou aquest ciclomotor el que es va començar a popularitzar entre les classes populars, especialment entre pagesos (era ideal per als curts desplaçaments rurals) i manobres.

### 1965: Llançament de l'Antorcha

El 1965, després d'introduir-hi algunes modificacions, aquella primera Derbi 49 va ser rebatejada com a Derbi Antorcha 49 cc, un model que amb els anys esdevingué el més popular mai fabricat per Derbi. Els principals canvis que presentava la nova Antorcha envers la seva antecessora eren a l'apartat del motor (la culata refrigerava millor i el cilindre era també de millor factura) i estètic (se'n redissenyà el seient biplaça, la caixa d'eines, els baixos de la forquilla anterior i els ancoratges i amortidors posteriors). El motor continuava essent el de 48,74 cc i 1,5 CV de potència a 5.000 rpm, amb el canvi de velocitats amb tres relacions al peu, i el bastidor era també idèntic.
Estèticament, oferia una imatge volgudament esportiva, amb una característica franja blanca al dipòsit vermell d'estil racing, aerodinàmica. D'altra banda, per tal d'adaptar-la als canvis introduïts aquell mateix any en la normativa espanyola sobre ciclomotors, l'Antorcha disposava de pedals practicables i no superava la velocitat de 40 km/h en terreny pla.

### Repercussió

Malgrat que el preu de venda de la primera Antorcha era de 10.000 pts (60 euros al canvi), en uns moments en què un operari en cobrava unes 3.000 al mes, el model tingué una gran acceptació per la seva resistència i bon comportament en tots els medis.
Fou tan alta la difusió d'aquest model entre la classe treballadora (i especialment entre els manobres), que la Derbi Paleta passà a formar part de l'imaginari col·lectiu de l'època. Durant els anys 60 i 70, l'estampa del manobre conduint aquest ciclomotor esdevingué tan habitual als Països Catalans que fins i tot La Trinca la reflectí a la seva coneguda cançó Els tres mosqueters, inclosa al seu àlbum Xauxa de 1972. La cançó retrata l'ascens social i el procés d'integració en la societat catalana dels immigrants espanyols; a ritme de sevillanes i amb la música de "La Minifalda" d'en Manolo Escobar, comença dient «"Somos los tres mosqueteros" del ram de la construcció...» i una de les seves estrofes fa així:
| « | Me s'ha comprat una "Derby" i també un televisor, una nevera i un "Turmix" i un tocadiscos "histèric". | » |
| — La Trinca, Els tres mosqueters (Xauxa, 1972) |||

### Evolució de l'Antorcha

A finals d'aquell primer any, apareix l'Antorcha 74 (apujada de cilindrada fins als 74 cc amb l'objectiu d'augmentar la gamma del model sense incrementar-ne gaire el cost) i l'any següent, 1966, Derbi llança un nou motor amb canvi automàtic que anomena "Derbimatic". Tot i que aquell motor anava destinat a un altre model homònim (la Derbimatic), fou també instal·lat en alguna versió de l'Antorcha, anomenada Antorcha Automática.
El 1967, Derbi exporta per primera vegada els seus productes mentre continua amb l'evolució dels seus models i ja es comencen a retocar estèticament les petites Antorcha. Les exportacions van creixent i el 1969 l'Antorcha ja es distribueix a França, el Marroc, Bèlgica, Alemanya, Suïssa, Regne Unit, EUA, Països Baixos, Austràlia, Suècia, Dinamarca, Algèria, Tailàndia i Guatemala. Aquell any, a més, apareixen diverses novetats: a l'Antorcha Super 49, que substituirà la clàssica, la succeeixen una llarga llista de versions en què les principals variacions afecten bàsicament l'apartat estètic (carrosseria, dipòsit, carenat sobre el motor, cadena posterior totalment estanca, molles posteriors a l'aire i cromats diversos).
A partir d'aleshores, els principals esforços pel que fa a l'Antorcha es concentren en evolucionar-la estèticament i en detalls a l'apartat d'accessoris i equipament. El principal canvi tecnològic s'esdevé el 1974, quan s'introdueix el canvi a quatre velocitats als ciclomotors que substitueix al clàssic de tres.
Arribats al 1977, Derbi presenta al Saló de l'Automòbil de Barcelona el seu nou producte estrella, la Derbi Variant, un nou concepte de ciclomotor per a la dècada de 1980 que acabaria per arraconar definitivament la vella Derbi Paleta. La Variant, d'estètica similar al Vespino de Motovespa i amb variador automàtic de velocitats, surt a la venda l'estiu del mateix any.
Malgrat la forta competència de la Variant, l'Antorcha se seguí produint fins al 1983, poc després que Derbi hagués llançat, el 1982, un nou motor per als seus models de sèrie. Aquell motor anava equipat amb un cilindre que permetia cobrir des dels 50 fins als 80 cc i un canvi de marxes totalment redissenyat per tal de permetre muntar 4, 5 o 6 velocitats segons la legislació de cada estat.

## Models derivats

Amb els anys, la Derbi Paleta va donar lloc a tota mena de productes derivats (models diversos que, tot i partir de la base del mateix motor, evolucionaven amb nous xassissos i carrosseries). Una de les variacions més diferenciades de l'Antorcha va ser la gamma GT-4V (i GTS-4V), equipada amb xassís tubular però conservant pel que fa a la resta una gran semblança amb l'Antorcha, motiu pel qual les GT/GTS han estat considerades sovint com una versió més de Derbi Paleta malgrat ser en realitat un model diferent.
De la gamma GT/GTS en van sortir també una llarga llista d'adaptacions, des de ciclomotors de fora d'asfalt com ara la Coyote o la Diablo, fins a versions esportives d'altes prestacions com ara la 74 Sprint i les 49/65/74 GS, amb canvis de 3, 4 i 5 velocitats.

## Versions

La Derbi Paleta fou un ciclomotor de múltiples facetes. A banda dels diversos accessoris opcionals amb què es comercialitzava (com ara unes manyoples de cuir folrades d'anyins, fixades al manillar, o un carenat amb pantalla protectora de mida un pèl desproporcionada), les versions que en varen arribar a aparèixer són tan nombroses que es fa difícil de documentar-les totes.
Especialment d'ençà de 1969, la llista de variants sobre el mateix model es dispara, sovint amb diferències gairebé imperceptibles entre elles que afectaven sobretot aspectes de la carrosseria (tant en materials plàstics com metàl·lics), decoració i disseny en general. Pel que fa als colors de dipòsit, parafangs i xassís, gairebé totes les versions inicials de l'Antorcha varen ser sempre vermelles o granes, tret d'algunes sèries que anaven pintades de verd (tant les unes com les altres podien dur més o menys embellidors blancs, grisos o argentats, així com cromats de tota mena). Les versions finals ja variaren considerablement la gamma de colors, canviant a l'ocre, blau, verd i groc.
Normalment, Derbi emprava una denominació bàsica, coneguda com a "família", que englobava una gamma en concret de l'Antorcha (diferenciada de les altres pel color, decoració o detalls tècnics determinats). Dins d'aquesta família hi havia també subdivisions en funció de l'acabat de cada variant, ja fos per la presència d'un element mecànic, un accessori especial o algun altre complement. Així, hom podria establir les diferents famílies d'Antorcha:
* Normal
* Super
* Especial
* Olímpica
* Tricampeona
Les subdivisions o variants dins de cada gamma o família acostumaven a identificar-se com a E (Extra), S (Super), 4V (les equipades amb motor de 4 velocitats) o Campeona (d'ençà que Derbi començà a guanyar campionats del món de motociclisme). Aquesta denominació es podia acumular i combinar amb la denominació de la família, multiplicant així exponencialment les versions d'Antorcha disponibles. Així, podia haver-hi per exemple una Antorcha Especial Campeona, una Antorcha Olímpica Campeona Extra, una Antorcha Olímpica Especial Extra... i així fins a una llarga llista.

### Llista de versions produïdes

| Família | Versió | Període en producció | Període en producció | Característiques |
| Família | Versió | De | A | Característiques |
| Antorcha 49 c.c. | Antorcha 49 | 1965 | 1968 | Dipòsit bombat vermell amb franja blanca gruixuda. Xassís del mateix color |
| Antorcha 49 c.c. | Antorcha N 49 | 1968 | 1971 | Dipòsit bombat vermell amb franja blanca gruixuda. Xassís del mateix color |
| Antorcha 49 c.c. | Antorcha E 49 | 1968 | 1971 | Dipòsit bombat vermell amb franja blanca gruixuda. Xassís del mateix color |
| Antorcha 49 c.c. | Antorcha S 49 | 1968 | 1971 | Dipòsit bombat vermell amb franja blanca gruixuda. Xassís del mateix color |
| Antorcha Super | Antorcha S 49 | 1969 | 1972 | Dipòsit pla vermell amb franja blanca simple. Xassís gris |
| Antorcha Super | Antorcha S C 49 | 1970 | 1972 | Dipòsit pla vermell amb franja blanca simple. Xassís gris |
| Antorcha Super | Antorcha S 49 | 1972 | 1973 | Dipòsit pla vermell amb franja blanca simple. Xassís gris |
| Antorcha Super | Antorcha S C 49 | 1972 | 1973 | Dipòsit pla vermell amb franja blanca simple. Xassís gris |
| Antorcha Especial | Antorcha E 49 | 1972 | 1973 | Dipòsit bombat vermell amb franja blanca gruixuda. Xassís del mateix color |
| Antorcha Especial | Antorcha E C 49 | 1972 | 1973 | Dipòsit bombat vermell amb franja blanca gruixuda. Xassís del mateix color |
| Antorcha Especial | Antorcha E S 49 | 1974 | 1977 | Dipòsit bombat vermell amb franja blanca gruixuda. Xassís del mateix color |
| Antorcha Olímpica | Antorcha Olímpica E 49 | 1973 | 1974 | Dipòsit grana metal·litzat amb franja blanca doble. Xassís gris |
| Antorcha Olímpica | Antorcha Olímpica E Extra 49 | 1973 | 1974 | Dipòsit grana metal·litzat amb franja blanca doble. Xassís gris |
| Antorcha Olímpica | Antorcha Olímpica S 49 | 1973 | 1974 | Dipòsit grana metal·litzat amb franja blanca doble. Xassís gris |
| Antorcha Olímpica | Antorcha Olímpica C 49 | 1973 | 1980 | Dipòsit grana metal·litzat amb franja blanca doble. Xassís gris |
| Antorcha Olímpica | Antorcha Olímpica E S 49 | 1973 | 1975 | Dipòsit grana metal·litzat amb franja blanca doble. Xassís gris |
| Antorcha Olímpica | Antorcha Olímpica C E 49 | 1973 | 1975 | Dipòsit grana metal·litzat amb franja blanca doble. Xassís gris |
| Antorcha Tricampeona | Antorcha Tricampeona 49 | 1973 | 1974 | Dipòsit ocre metal·litzat amb franja verda. Xassís gris |
| Antorcha Tricampeona | Antorcha Tricampeona E 49 | 1973 | 1976 | Dipòsit ocre metal·litzat amb franja verda. Xassís gris |
| Antorcha Tricampeona | Antorcha Tricampeona SE 49 | 1973 | 1977 | Dipòsit ocre metal·litzat amb franja verda. Xassís gris |
| Antorcha Tricampeona 4V | Antorcha Tricampeona E 4V 49 | 1974 | 1980 | Dipòsit blau metal·litzat amb franja blanca. Xassís gris |
| Antorcha Tricampeona 4V | Antorcha Tricampeona SE 4V 49 | 1974 | 1978 | Dipòsit blau metal·litzat amb franja blanca. Xassís gris |
| Antorcha Montreal | Antorcha Montreal 49 4V | 1977 | 1980 | Dipòsit groc amb franja negra discontínua. Xassís gris |

#### Notes

* ↑ Les inicials identificatives de les versions es corresponen a "Normal" (N), "Especial" (E), "Super" (S) i "Campeona" (C).
* ↑ Se'n fabricaren també unes sèries de color verd.
* ↑ Algunes fonts esmenten també una versió "Olímpica Subcampeona".
* ↑ Se'n fabricaren també unes sèries amb dipòsit verd i franja blanca.

### 49 c.c.

Coneguda com a Antorcha 49 c.c., Antorcha 49 cc o, simplement, Antorcha 49, la primera Derbi Paleta es fabricà sense variacions significatives de 1965 a 1968, any en què en començaren a aparèixer diverses versions millorades -Antorcha N 49, Antorcha E 49 i Antorcha S 49- que es mantingueren en producció fins al 1971.

#### Fitxa tècnica

Derbi Antorcha 49 c.c. :
| Id. Model | 49 c.c. | Una Antorcha 49 dels volts de 1965Una Antorcha 49 verda dels volts de 1966 |
| Anys | 1965 - 1971 | Una Antorcha 49 dels volts de 1965Una Antorcha 49 verda dels volts de 1966 |
| CC | 48,74 | Una Antorcha 49 dels volts de 1965Una Antorcha 49 verda dels volts de 1966 |
| Diàmetre x Carrera | 38 x 43 mm | Una Antorcha 49 dels volts de 1965Una Antorcha 49 verda dels volts de 1966 |
| Compressió | 1:7 | Una Antorcha 49 dels volts de 1965Una Antorcha 49 verda dels volts de 1966 |
| CV | 1,5 a 5.000 rpm | Una Antorcha 49 dels volts de 1965Una Antorcha 49 verda dels volts de 1966 |
| Canvi | 3 velocitats | Una Antorcha 49 dels volts de 1965Una Antorcha 49 verda dels volts de 1966 |
| Suspensió davant | Forquilla telehidràulica | Una Antorcha 49 dels volts de 1965Una Antorcha 49 verda dels volts de 1966 |
| Suspensió darrera | Amortidors telescòpics | Una Antorcha 49 dels volts de 1965Una Antorcha 49 verda dels volts de 1966 |
| Pneumàtic davant | 2,25 x 18" | Una Antorcha 49 dels volts de 1965Una Antorcha 49 verda dels volts de 1966 |
| Pneumàtic darrera | 2,25 x 18" | Una Antorcha 49 dels volts de 1965Una Antorcha 49 verda dels volts de 1966 |
| Frens davant | Tambor 105 mm | Una Antorcha 49 dels volts de 1965Una Antorcha 49 verda dels volts de 1966 |
| Frens darrera | Tambor 105 mm | Una Antorcha 49 dels volts de 1965Una Antorcha 49 verda dels volts de 1966 |
| Pes en sec | 48,5 kg | Una Antorcha 49 dels volts de 1965Una Antorcha 49 verda dels volts de 1966 |
| Capacitat dipòsit | 6 litres | Una Antorcha 49 dels volts de 1965Una Antorcha 49 verda dels volts de 1966 |
| Dipòsit | Bombat vermell amb franja blanca gruixuda | Una Antorcha 49 dels volts de 1965Una Antorcha 49 verda dels volts de 1966 |
| Una Antorcha 49 dels volts de 1965Una Antorcha 49 verda dels volts de 1966 ||

#### Notes

* ↑ El selector de velocitats era per palanca, al peu. La primera anava cap amunt i la resta, cap avall.
* ↑ El pes amb la caixa d'eines i el dipòsit plens era de 55 kg
* ↑ Se'n fabricaren també unes sèries de color verd.

### Super
#### Fitxa tècnica

Derbi Antorcha Super :
| Id. Model | Super | Una Antorcha Super dels volts de 1970 (li falta el selló) |
| Anys | 1969 - 1973 | Una Antorcha Super dels volts de 1970 (li falta el selló) |
| CC | 48,74 | Una Antorcha Super dels volts de 1970 (li falta el selló) |
| Diàmetre x Carrera | 38 x 43 mm | Una Antorcha Super dels volts de 1970 (li falta el selló) |
| Compressió | 9:1 | Una Antorcha Super dels volts de 1970 (li falta el selló) |
| CV | 1,5 a 5.000 rpm | Una Antorcha Super dels volts de 1970 (li falta el selló) |
| Canvi | 3 velocitats | Una Antorcha Super dels volts de 1970 (li falta el selló) |
| Suspensió davant | Forquilla telescòpica | Una Antorcha Super dels volts de 1970 (li falta el selló) |
| Suspensió darrera | Amortidors telescòpics | Una Antorcha Super dels volts de 1970 (li falta el selló) |
| Pneumàtic davant | 2,25 x 18" | Una Antorcha Super dels volts de 1970 (li falta el selló) |
| Pneumàtic darrera | 2,25 x 18" | Una Antorcha Super dels volts de 1970 (li falta el selló) |
| Frens davant | Tambor 105 mm | Una Antorcha Super dels volts de 1970 (li falta el selló) |
| Frens darrera | Tambor 105 mm | Una Antorcha Super dels volts de 1970 (li falta el selló) |
| Pes en sec | 48 kg | Una Antorcha Super dels volts de 1970 (li falta el selló) |
| Capacitat dipòsit | 6 litres | Una Antorcha Super dels volts de 1970 (li falta el selló) |
| Dipòsit | Pla vermell amb franja blanca simple | Una Antorcha Super dels volts de 1970 (li falta el selló) |
| Una Antorcha Super dels volts de 1970 (li falta el selló) ||
* ↑ Les dades d'aquest model s'han inferit de les de la primera Antorcha (49 cc), considerant que la base d'ambdós models era la mateixa.

### Especial
#### Fitxa tècnica

Derbi Antorcha Especial :
| Id. Model | Especial | Una Antorcha Especial S 49 de 1974 |
| Anys | 1972 - 1977 | Una Antorcha Especial S 49 de 1974 |
| CC | 48,74 | Una Antorcha Especial S 49 de 1974 |
| Diàmetre x Carrera | 38 x 43 mm | Una Antorcha Especial S 49 de 1974 |
| Compressió | 9:1 | Una Antorcha Especial S 49 de 1974 |
| CV | 1,5 a 5.000 rpm | Una Antorcha Especial S 49 de 1974 |
| Canvi | 3 velocitats | Una Antorcha Especial S 49 de 1974 |
| Suspensió davant | Forquilla telescòpica | Una Antorcha Especial S 49 de 1974 |
| Suspensió darrera | Amortidors telescòpics | Una Antorcha Especial S 49 de 1974 |
| Pneumàtic davant | 2,25 x 18" | Una Antorcha Especial S 49 de 1974 |
| Pneumàtic darrera | 2,25 x 18" | Una Antorcha Especial S 49 de 1974 |
| Frens davant | Tambor 105 mm | Una Antorcha Especial S 49 de 1974 |
| Frens darrera | Tambor 105 mm | Una Antorcha Especial S 49 de 1974 |
| Pes en sec | 48 kg | Una Antorcha Especial S 49 de 1974 |
| Capacitat dipòsit | 6 litres | Una Antorcha Especial S 49 de 1974 |
| Dipòsit | Bombat vermell amb franja blanca gruixuda | Una Antorcha Especial S 49 de 1974 |
| Una Antorcha Especial S 49 de 1974 ||
* ↑ Les dades d'aquest model s'han inferit de les de la primera Antorcha (49 cc), considerant que la base d'ambdós models era la mateixa.

### Olímpica
#### Fitxa tècnica

Derbi Antorcha Olímpica :
| Id. Model | Olímpica | Una Antorcha Olímpica Campeona de 1973 |
| Anys | 1973 - 1974 | Una Antorcha Olímpica Campeona de 1973 |
| CC | 48,74 | Una Antorcha Olímpica Campeona de 1973 |
| Diàmetre x Carrera | 38 x 43 mm | Una Antorcha Olímpica Campeona de 1973 |
| Compressió | 9:1 | Una Antorcha Olímpica Campeona de 1973 |
| CV | 2 | Una Antorcha Olímpica Campeona de 1973 |
| Canvi | 3 velocitats | Una Antorcha Olímpica Campeona de 1973 |
| Suspensió davant | Forquilla telescòpica | Una Antorcha Olímpica Campeona de 1973 |
| Suspensió darrera | Amortidors telescòpics | Una Antorcha Olímpica Campeona de 1973 |
| Pneumàtic davant | 2,25 x 18" | Una Antorcha Olímpica Campeona de 1973 |
| Pneumàtic darrera | 2,25 x 18" | Una Antorcha Olímpica Campeona de 1973 |
| Frens davant | Tambor 105 mm | Una Antorcha Olímpica Campeona de 1973 |
| Frens darrera | Tambor 105 mm | Una Antorcha Olímpica Campeona de 1973 |
| Pes en sec | 48 kg | Una Antorcha Olímpica Campeona de 1973 |
| Capacitat dipòsit | 6 litres | Una Antorcha Olímpica Campeona de 1973 |
| Dipòsit | Grana metal·litzat amb franja blanca doble | Una Antorcha Olímpica Campeona de 1973 |
| Una Antorcha Olímpica Campeona de 1973 ||

#### Notes

* ↑ 10,5:1 segons altres fonts
* ↑ Algunes fonts esmenten també una versió "Olímpica Subcampeona"

#### Automàtica

Especial esment mereix una versió no gaire coneguda de l'Antorcha, l'Automática, apareguda pels volts de 1970. Potser l'Antorcha menys difosa i coneguda, l'Automàtica es diferenciava significativament de la resta pel fet de dur el motor automàtic del seu model germà, la Derbimatic -apareguda el 1967- i pel seu xassís, adoptat també de la Derbimatic (era, doncs, l'única Antorcha que no tenia el característic xassís d'espina de peix). L'Automàtica es fabricà sovint amb manillar alt i ample, tipus motocròs, i la decoració del dipòsit era la de l'Antorcha Olímpica, de color grana metal·litzat amb franja blanca doble.

### Tricampeona
#### Fitxa tècnica

Derbi Antorcha Tricampeona :
| Id. Model | Tricampeona | Una Derbi Antorcha Tricampeona SE de 1974 |
| Anys | 1973 - 1977 | Una Derbi Antorcha Tricampeona SE de 1974 |
| CC | 48,74 | Una Derbi Antorcha Tricampeona SE de 1974 |
| Diàmetre x Carrera | 38 x 43 mm | Una Derbi Antorcha Tricampeona SE de 1974 |
| Compressió | 9:1 | Una Derbi Antorcha Tricampeona SE de 1974 |
| CV | 2 | Una Derbi Antorcha Tricampeona SE de 1974 |
| Canvi | 3 velocitats | Una Derbi Antorcha Tricampeona SE de 1974 |
| Suspensió davant | Forquilla telescòpica | Una Derbi Antorcha Tricampeona SE de 1974 |
| Suspensió darrera | Amortidors telescòpics | Una Derbi Antorcha Tricampeona SE de 1974 |
| Pneumàtic davant | 2,25 x 18" | Una Derbi Antorcha Tricampeona SE de 1974 |
| Pneumàtic darrera | 2,25 x 18" | Una Derbi Antorcha Tricampeona SE de 1974 |
| Frens davant | Tambor 105 mm | Una Derbi Antorcha Tricampeona SE de 1974 |
| Frens darrera | Tambor 105 mm | Una Derbi Antorcha Tricampeona SE de 1974 |
| Pes en sec | 48,2 kg | Una Derbi Antorcha Tricampeona SE de 1974 |
| Capacitat dipòsit | 6,5 litres | Una Derbi Antorcha Tricampeona SE de 1974 |
| Dipòsit | Ocre metal·litzat amb franja verda | Una Derbi Antorcha Tricampeona SE de 1974 |
| Una Derbi Antorcha Tricampeona SE de 1974 ||
* ↑ 10,5:1 segons altres fonts

### Tricampeona 4V
#### Fitxa tècnica

Derbi Antorcha Tricampeona 4V :
| Id. Model | Tricampeona 4V |
| Anys | 1974 - 1980 |
| CC | 48,74 |
| Diàmetre x Carrera | 38 x 43 mm |
| Compressió | 9:1 |
| CV | 2 |
| Canvi | 4 velocitats |
| Suspensió davant | Forquilla telescòpica |
| Suspensió darrera | Amortidors telescòpics |
| Pneumàtic davant | 2,25 x 18" |
| Pneumàtic darrera | 2,25 x 18" |
| Frens davant | Tambor 105 mm |
| Frens darrera | Tambor 105 mm |
| Pes en sec | 48,2 kg |
| Capacitat dipòsit | 6,5 litres |
| Dipòsit | Blau metal·litzat amb franja blanca |
| • Versions Antorcha Tricampeona E 4V 49 (1974 - 1980) Antorcha Tricampeona SE 4V 49 (1974 - 1978) • Mesures Longitud total: 1.720 mm Distància entre eixos: 1.100 mm Alçada selló: 740 mm Alçada mínima sobre el terra: 90 mm Ample del manillar: 525 mm • Altres Velocitat màxima: 40 km/h ||

#### Notes

* ↑ Les dades d'aquest model s'han inferit de les de la Tricampeona 3V, considerant que ambdós models eren estèticament iguals.
* ↑ Se'n fabricaren també unes sèries amb dipòsit verd i franja blanca.

### Montreal
#### Fitxa tècnica

Derbi Antorcha Montreal :
| Id. Model | Montreal 49 4V |
| Anys | 1977 - 1980 |
| CC | 48,74 |
| Diàmetre x Carrera | 38 x 43 mm |
| Compressió | 11:1 |
| CV | 2 |
| Canvi | 4 velocitats |
| Suspensió davant | Forquilla telescòpica |
| Suspensió darrera | Amortidors telescòpics |
| Pneumàtic davant | 2,25 x 18" |
| Pneumàtic darrera | 2,25 x 18" |
| Frens davant | Tambor 105 mm |
| Frens darrera | Tambor 105 mm |
| Pes en sec | 52,2 kg |
| Capacitat dipòsit | 6,5 litres |
| Dipòsit | Groc amb franja negra |
| • Configuració motor Tipus: 1 cilindre Refrigeració: Per aire Carburador: Dell'Orto Embragatge: Multidisc en bany d'oli amb 4 discs d'acer Transmissió Primària: Per engranatges helicoidals Secundària: Per cadena Encesa: Magneto alternador a volant Motoplat 6 V 18 W • Altres Longitud total: 1.720 mm Velocitat màxima: 40 km/h Consum: 2,25 l/100 km Preu: 37.120 pts (223 euros al canvi) ||

## Referències

* 1 2 Valls, David. «Balas rojas» (PDF) (en castellà). raco.cat. Racó Català, 28-10-2008. [Consulta: 11 novembre 2014].
* 1 2 3 Graells, Miquel. «Derbi Campeona del Mundo (IV)». lamaneta.org. Motoguapa, 2014. Arxivat de l'original el 29 de novembre 2014. [Consulta: 11 novembre 2014].
* ↑ «Vuelven las balas rojas» (PDF) (en castellà). derbi.com. Nacional Motor S.A.U. DERBI, 18-06-2007. [Consulta: 11 novembre 2014].
* ↑ «El regreso. Nieto y Derbi» (en castellà). elmundo.com. El Mundo. [Consulta: 11 novembre 2014].
* 1 2 3 Garriga, Manuel. «La leyenda de la 'Derbi paleta'» (en castellà). elpais.com. El País, 09-03-2011. [Consulta: 11 novembre 2014].
* 1 2 3 4 Herreros, Francisco; Aznar, José Luis. «1945: Cataluña». A: Historia del motociclismo en España (en castellà). Barcelona: RACC, 1998, p. 84. ISBN 84-920886-5-6.
* ↑ Merlos, Josep lluís. «Derbi Antorcha: la moto dels paletes». motor.ara.cat. Ara, 17-07-2019. [Consulta: 17 juny 2020].
* 1 2 3 4 Graells, Miquel. «Derbi Campeona del Mundo (I)». lamaneta.org. Motoguapa, 2014. Arxivat de l'original el 29 de novembre 2014. [Consulta: 11 novembre 2014].
* ↑ Orengo, Joan Carles; Herreros, Francisco. «Derbi 49». A: Soler, Cristina (coord.). La moto catalana. 1905-2010, Història d'una indústria capdavantera (Guia de l'exposició del Museu de la Moto de Barcelona). Bassella: Fundació Museu de la Moto Mario Soler, agost 2011, p. 40. D.L. B 29846-2011.
* ↑ «Derbi Antorcha 49 Folleto» (en castellà). lamaneta.com, 25-07-2012. Arxivat de l'original el 29 de novembre 2014. [Consulta: 11 novembre 2014].
* 1 2 3 «Derbi paleta». nouchamb.blogspot.fr, 14-05-2008. [Consulta: 11 novembre 2014].
* 1 2 3 4 5 6 7 «Modelos de Derbi Antorcha (p. 1)» (en castellà). amoticos.org, 27-09-2009. [Consulta: 11 novembre 2014].
* 1 2 Huguet, Josep Maria. «Feina (ben) feta no fa destorb. Simeó Rabasa: breu semblança d'un treballador amb empenta.». elmati.cat, 01-01-2012. Arxivat de l'original el 29 de novembre 2014. [Consulta: 11 novembre 2014].
* ↑ «Els tres mosqueters». latrinca.blogspot.com, 04-10-2009. [Consulta: 11 novembre 2014].
* ↑ Graells, Miquel. «Derbi Campeona del Mundo (V)». lamaneta.org. Motoguapa, 2014. Arxivat de l'original el 29 de novembre 2014. [Consulta: 11 novembre 2014].
* ↑ «Derbi: Historia y Modelos» (en castellà). tumotoclasica.blogspot.com, 2014. [Consulta: 11 novembre 2014].
* ↑ «Derbi Antorcha GT 4 V - Ficha Técnica de época» (en castellà). yclasicos.com, 20-06-2012. [Consulta: 11 novembre 2014].
* ↑ «Derbi Antorcha GTS 4 V - Ficha Técnica de época» (en castellà). yclasicos.com, 20-06-2012. [Consulta: 11 novembre 2014].
* 1 2 «Modelos de Derbi Antorcha (p. 4)» (en castellà). amoticos.org, 30-03-2011. [Consulta: 11 novembre 2014].
* ↑ «Historia de Derbi» (en castellà). derbi.motos.es, 2014. Arxivat de l'original el 2 de juliol 2014. [Consulta: 11 novembre 2014].
* 1 2 3 «Derbi 49 cc. Manual de descripción técnica.» (PDF) (en castellà). lamaneta.com, Cap a 1965. Arxivat de l'original el 29 de novembre 2014. [Consulta: 11 novembre 2014].
* 1 2 «Marca: Derbi Tipo: Antorcha Super» (JPG. Revista Motociclismo - Catálogo español 1970 escanejada) (en castellà). lamaneta.net. Arxivat de l'original el 13 de febrer 2015. [Consulta: 19 gener 2015].
* 1 2 «Marca: Derbi Tipo: Antorcha Especial Campeona» (JPG. Revista Motociclismo - Catálogo español 1972 escanejada) (en castellà). lamaneta.net. Arxivat de l'original el 14 de febrer 2015. [Consulta: 19 gener 2015].
* 1 2 3 «Derbi Manual de Instrucciones Antorcha 49 cc» (PDF) (en castellà). lamaneta.com, Cap a 1977. Arxivat de l'original el 29 de novembre 2014. [Consulta: 11 novembre 2014].
* ↑ «Derbi Antorcha Olimpica Campeona - Ficha Técnica de época» (en castellà). yclasicos.com, 19-06-2012. [Consulta: 11 novembre 2014].
* ↑ «Derbi Antorcha automatica 1972» (en castellà). motosborca.blogspot.com, 04-08-2011. [Consulta: 11 novembre 2014].
* ↑ «Derbi Antorcha Super Automática» (en castellà). amoticos.org, 25-09-2010. [Consulta: 11 novembre 2014].
* ↑ «Derbi Antorcha Tricampeona SE - Ficha Técnica de época» (en castellà). yclasicos.com, 19-06-2012. [Consulta: 11 novembre 2014].
* 1 2 «Marca: Derbi Tipo: Antorcha Tricampeona S 4-V» (JPG. Revista Motociclismo - Catálogo español 1975 escanejada) (en castellà). lamaneta.net. Arxivat de l'original el 14 de febrer 2015. [Consulta: 19 gener 2015].
* ↑ «Derbi Antorcha Montreal - Ficha Técnica de época» (en castellà). yclasicos.com, 20-06-2012. [Consulta: 11 novembre 2014].

### Bibliografia

* Rabasa, Simeó. Simeó Rabasa i Singla, fundador de les empreses Rabasa Derbi: 85 anys de la vida d'un home. Mollet del Vallès: Rabasa-Derbi, 1987. ISBN 8426123112.

## Enllaços externs

* Llibre d'instruccions per a mecànics sobre el motor de la Derbi Antorcha 49 cc PDF(castellà)
* Llibre d'instruccions per a propietaris sobre la Derbi Antorcha 49 cc PDF(castellà)
* Vídeo d'un usuari amb una Derbi Antorcha de 1965